stanford-oval/wikipedia huggingface dataset:
ทรู อะคาเดมี่ แฟนเทเชีย
ยุทธวิธีทางการตลาด

สถิติที่น่าสนใจใน AF4 เช่น 80% ของจำนวนคนโหวตมาจากผู้ใช้โทรศัพท์ทรูมูฟ ระบบ Prepaid, 70-80% ของคนโหวต ไม่ใช่ลูกค้าทรูมูฟ, 15,000 บาทต่อสัปดาห์ คือเงินที่มีผู้มียอดโหวตสูงสุด รายได้ 1 ล้านบาทมาจากค่าแชตสดผ่านจอ  ในฤดูกาลที่ 5 เฉพาะค่าสปอนเซอร์ สร้างรายได้ให้กับทรูแล้ว 140 ล้านบาท นอกจากนี้ตั้งแต่ฤดูกาลที่ 5 ยังได้เพิ่มวิธีการโหวตวิธีใหม่คือ ผ่านซิมใหม่ที่เรียกว่า Touch Sim โดยยอดการโหวตในแต่ละฤดูกาลสรุปได้ดังนี้
UBC AF1 9 ล้านโหวต (6 บาท/โหวต)
True AF2 11 ล้านโหวต (6 บาท/โหวต)
True AF3 13.5 ล้านโหวต (3 บาท/โหวต)
True AF4 20 ล้านโหวต (3 บาท/โหวต)
True AF5 22 ล้านโหวต (3 บาท/โหวต)
True AF6 20 ล้านโหวต (3 บาท/โหวต)
True AF7 12 ล้านโหวต (4 บาท/โหวต)
True AF8 20 ล้านโหวต (4 บาท/โหวต)
True AF9 30 ล้านโหวต (4 บาท/โหวต)
True AF10 20 ล้านโหวต (4 บาท/โหวต)
True AF11 ไม่ทราบยอดโหวต (4 บาท/โหวต)
True AF12 ไม่ทราบยอดโหวต (4 บาท/โหวต)
ในฤดูกาลที่ 6 ทรูได้ประชาสัมพันธ์ว่าจะเป็นการออกอากาศในระบบ 3 มิติ ซึ่งหลังจากออกอากาศประมาณ 3 สัปดาห์แรกของการแข่งขันก็ถูกวิจารณ์จากผู้ชมรายการในเรื่องความผิดพลาดระหว่างการถ่ายทอดสด ส่วนในฤดูกาลที่ 7 เป็นครั้งแรกที่ทรูใช้บริการเครือข่ายสังคม คือ เฟซบุ๊ก ในการประชาสัมพันธ์รายการร่วมกับเว็บไซต์หลัก และมีการถ่ายทอดสดในระบบโทรทัศน์ความละเอียดสูง (HD) และ ตั้งแต่ฤดูกาลที่ 8 เป็นต้นไป ได้เพิ่มการถ่ายทอดสดอีก 1 ช่องทาง นั่นก็คือ จานดาวเทียมระบบ C-Band ผ่านดาวเทียม ไทยคม 5
สถานที่ถ่ายทำ > ที่พักผู้เข้าแข่งขัน

โครงการบ้านสาริน ซิตี้ (AF1 - AF2)
โครงการบ้านแม็กโนเลีย บางนา (AF3 - AF4)
โครงการ MQDC บ้านแม็กโนเลีย บางนา-ตราด กม.18 (AF5)
Magnolias Studio บางนา-ตราด กม.18 (AF7 - AF11)
Whizdom Studio บางนา-ตราด กม.18 by MQDC (AF6, AF12)
สถานที่ถ่ายทำ > สถานที่แสดงคอนเสิร์ต > คอนเสิร์ตการคัดเลือกนักล่าฝัน

อิมแพ็ค อารีน่า เมืองทองธานี (คอนเสิร์ตประกาศผล Final Audition และเปิดตัว 12 นักล่าฝัน AF7 สัปดาห์ที่ 1)
ทรูวิชั่นส์ สตูดิโอ แม็กโนเลีย บางนา-ตราด กม.18 (บ้านเล็ก) (คอนเสิร์ตเพื่อหา 12 นักล่าฝันตัวจริง AF9 สัปดาห์ที่ 1-3)
สถานที่ถ่ายทำ > สถานที่แสดงคอนเสิร์ต > คอนเสิร์ตประจำสัปดาห์

สตูดิโอมูนสตาร์ (AF1 สัปดาห์ที่ 1-6 , AF2 สัปดาห์ที่ 1-4 , AF10 สัปดาห์ที่ 1-11)
อินดอร์ สเตเดียม หัวหมาก (AF1 สัปดาห์ที่ 7-8)
ธันเดอร์โดม เมืองทองธานี (AF2 สัปดาห์ที่ 5-11 , AF3 สัปดาห์ที่ 1-9  , AF4 - AF6 สัปดาห์ที่ 1-11 , AF7 สัปดาห์ที่ 2-11 , AF8 สัปดาห์ที่ 1-11 , AF9 สัปดาห์ที่ 4-14)
TrueAF Studio Hall (AF11 สัปดาห์ที่ 1-10 , AF12 สัปดาห์ที่ 1-11)
สถานที่ถ่ายทำ > สถานที่แสดงคอนเสิร์ต > คอนเสิร์ตรอบชิงชนะเลิศ

อินดอร์ สเตเดียม หัวหมาก (AF1 สัปดาห์ที่ 9)
ธันเดอร์โดม เมืองทองธานี (AF2 สัปดาห์ที่ 12, AF12 สัปดาห์ที่ 12)
อิมแพ็ค อารีน่า เมืองทองธานี1 (AF3 สัปดาห์ที่ 10 , AF4 สัปดาห์ที่ 12, AF5 สัปดาห์ที่ 12, AF6 สัปดาห์ที่ 12, AF7 สัปดาห์ที่ 12,AF8 สัปดาห์ที่ 12, AF9 สัปดาห์ที่ 15, AF10 สัปดาห์ที่ 12)
อิมแพ็ค เอ็กซิบิชั่น ฮอลล์ 1 เมืองทองธานี (AF11 สัปดาห์ที่ 11)
หมายเหตุ 1:  ใช้เฉพาะในการจัดคอนเสิร์ตรอบสุดท้ายเท่านั้นและรายได้จากการจำหน่ายบัตรคอนเสิร์ตจะนำไปมอบให้กับการกุศล
สถานที่ถ่ายทำ > สถานที่แสดงคอนเสิร์ต > คอนเสิร์ตรอบการกุศล

อินดอร์ สเตเดี้ยม หัวหมาก (AF4 สัปดาห์ที่ 13 : The Best of True AF4 Concert)
บุคคล > พิธีกร > พิธีกรหลักประจำรายการ

เศรษฐา ศิระฉายา (พิธีกรหลัก AF1 - AF12)
บุคคล > พิธีกร > รอบประกาศผล Audition

เศรษฐา ศิระฉายา (พิธีกรประกาศผลFinal Audition AF4 , AF7 - AF8)
สุวิกรม อัมระนันทน์ (พิธีกรประกาศผลFinal Audition AF9)
วรฐก์ ปิฏกานนท์ (พิธีกรประกาศผลFinal Audition AF3 , AF5 - AF6 , AF10)
ภาธีตา กันตามระ (พิธีกรประกาศผลFinal Audition AF3 , AF5 - AF6 , AF10)
ภัสสร พัชรสรวุฒิ (พิธีกรประกาศผลFinal Audition AF9และAF11)
กัญญา ไรวินท์ (พิธีกรประกาศผลAudition ภาคกลาง AF8)
สุดยอดนักล่าฝัน AF1 - AF6 (ผู้ร่วมประกาศผลFinal Audition AF7)
แท๊บบี้AF6,ปอAF7,ต้นAF8,คชาAF8,เต๋าAF8,โปเต้AF8,ไบร์ทAF9,เนสท์AF9,เมย์AF11,ทีมงานทรูเอเอฟ,พิธีกรทรูอินไซด์ (ผู้ร่วมประกาศผล 12 นักล่าฝัน AF12)
บุคคล > พิธีกร > งานแถลงข่าว

เศรษฐา ศิระฉายา (พิธีกรงานแถลงข่าว AF7[เปิดตัวรายการ] , AF8[เปิดตัวรายการและเปิดตัว 24 ว่าที่นักล่าฝัน] , AF9[เปิดตัวรายการ])
วรฐก์ ปิฏานนท์ (พิธีกรงานแถลงข่าว AF5[เปิดตัวรายการและเปิดตัว 16 ว่าที่นักล่าฝัน]  , AF7[เปิดตัว 100 ว่าที่นักล่าฝัน] ,  AF9[เปิดตัวผู้สนับสนุนหลัก] , AF10[แถลงข่าวพร้อมประกาศผลเปิดตัว 24 ว่าที่นักล่าฝัน])
ภาธีตา กันตามระ (พิธีกรงานแถลงข่าว AF5[เปิดตัวรายการและเปิดตัว 16 ว่าที่นักล่าฝัน] , AF6[เปิดตัวรายการและเปิดตัว 12 นักล่าฝัน] , AF9[เปิดตัวผู้สนับสนุนหลัก] , AF10[แถลงข่าวพร้อมประกาศผล] , AF11 - AF12[ข่าวเปิดตัวรายการและเปิดตัว 12 นักล่าฝัน)
ภัสสร พัชรสรวุฒิ (พิธีกรงานแถลงข่าว AF7[เปิดตัว 100 ว่าที่นักล่าฝัน])
กี๋AF5 และ แอนAF6 (พิธีกรงาน Get Ready AF12)
บุคคล > พิธีกร > เปิดบ้าน

เศรษฐา ศิระฉายา (พิธีกรเปิดบ้าน AF3 - AF4 , AF6 - AF8)
วรฐก์ ปิฏานนท์ (พิธีกรเปิดบ้าน AF5 - AF6)
ภาธีตา กันตามระ (พิธีกรเปิดบ้าน AF5และAF7)
สุวิกรม อัมระนันทน์ (พิธีกรเปิดบ้าน AF9)
สุชาติ ชวางกูร (ตัวแทนเปิดบ้าน AF10)
จิระศักดิ์ ปานพุ่ม (ตัวแทนเปิดบ้าน AF11)
รสสุคนธ์ กองเกตุ (ตัวแทนเปิดบ้าน AF12)
บุคคล > พิธีกร > ภาคสนามหน้าคอนเสิร์ต

วรฐก์ ปิฏานนท์ (พิธีกรภาคสนาม AF1 - AF9)
ภาธีตา กันตามระ (พิธีกรภาคสนาม AF1 - AF9)
กัญญา ไรวินท์ (พิธีกรภาคสนาม AF1 - AF5)
เตวิช เต้พันธ์ (พิธีกรภาคสนาม AF4 - AF10)
ภัสสร พัชรสรวุฒิ (พิธีกรภาคสนาม AF6 - AF10)
พิมณัฎฐา คุโด (พิธีกรภาคสนาม AF10)
เตมี คุปต์ธนโรจน์ (พิธีกรภาคสนาม AF10)
เขมณัฐฏ์ เธียรธนานนันต์ (พิธีกรภาคสนาม AF11)
กฤษมงคล ศิลปี (พิธีกรภาคสนาม AF10 - AF12)
บุคคล > พิธีกร > คอนเสิร์ต

เศรษฐา ศิระฉายา - อาต้อย (พิธีกรหลัก AF1 - AF12)
วรฐก์ ปิฏานนท์ - ปอ (ดีเจสร้างสีสันในคอนเสิร์ต AF3 สัปดาห์ที่ 7 และ พิธีกรสัปดาห์การกุศล AF4 สัปดาห์ที่ 13)
ภาธีตา กันตามระ - ปูเป้ (พิธีกรสัปดาห์การกุศล AF4 สัปดาห์ที่ 13)
ประกาศิต โบสุวรรณ - ปั๋ง (พิธีกรเฉพาะกิจ AF5 สัปดาห์ที่ 1)
เจนภพ จบกระบวนวรรณ (โฆษกพิเศษสร้างสีสันในคอนเสิร์ต AF5 สัปดาห์ที่ 8)
สุวัฒน์ กลิ่นเกษร - น้าติง (พิธีกรรับเชิญให้เสียงต้อนรับนักล่าฝันท้า Battle AF5 สัปดาห์ที่ 11)
ศรีพรรณ ชื่นชมบูรณ์ - อ้น (พิธีกรร่วม AF6 สัปดาห์ที่ 9)
สุวิกรม อัมระนันทน์ - เปอร์ (พิธีกรหลักรอบคัดเลือก 12 นักล่าฝัน AF9 และ พิธีกรร่วม AF9 ในคอนเสิร์ตหลักประจำสัปดาห์)
นักล่าฝันรุ่นพี่ โจAF2 (สัปดาห์ที่ 1) , พัดชาAF2 (สัปดาห์ที่ 2) , ปุยฝ้ายAF4&แม็คAF6 (สัปดาห์ที่ 3) , โบว์AF5 (สัปดาห์ที่ 4) , ตี๋AF4 (สัปดาห์ที่ 5) , ซานิAF6 (สัปดาห์ที่ 6) , รอน&กรีนAF5 (สัปดาห์ที่ 7) , ต้นAF8 (สัปดาห์ที่ 8) , มิ้นAF3 (สัปดาห์ที่ 9) , เต๋าAF8 (สัปดาห์ที่ 10) , คชาAF8 (สัปดาห์ที่ 11) , นัททิวAF5 (สัปดาห์ที่ 12)  (พิธีกรร่วม AF10 ทุกสัปดาห์)
Fedfe (พิธีกรร่วม AF11 สัปดาห์ที่ 7)
บุคคล > พิธีกร > รายการรอบคัดเลือก Audtion นักล่าฝัน

ภัสสร พัชรสรวุฒิ (True AF6 - 8 The Audition [รวบรวมการออดิชั่นในแต่ละภาคและการประกาศผลตัวแทนภาค] , True AF9 Daily The Audition [ไฮไลต์การออดิชั่นในแต่ละวัน] , True AF9 The Best OF The Audition [เปลี่ยนจากชื่อรายการ The Audition รายการรวบรวมการออดิชั่นในแต่ละภาคและการประกาศผลตัวแทนภาค])
วรฐก์ ปิฏกานนท์ (True AF4 The Audition รายการรวบรวมการออดิชั่น การเวิร์คช็อป การประกาศผล รวมถึงชีวิต 20 ว่าที่นักล่าฝัน)
ภัสสร พัชรสรวุฒิ (True AF The Finalist Season 6 และ 8 รายการตามติดชีวิตนักล่าฝันก่อนเข้าบ้าน)
ปิยะวัฒน์ เข็มเพชร (The Audition AF10)
บุคคล > พิธีกร > รายการ True Moment ไฮไลท์ประจำวัน

วรฐก์ ปิฏกานนท์ (True Moment AF1 - AF7)
ภาธีตา กันตามระ (True Moment AF1 - AF7)
เตวิช เต้พันธ์ (True Moment AF4 - AF7)
ปิยะวัฒน์ เข็มเพชร (ลงเสียงประกอบ True Moment AF11 ตัวอย่างรายการ VTR AF10,AF11)
กฤษมงคล ศิลปี (ลงเสียงประกอบ True Moment AF12 และ ตัวอย่างรายการ VTR AF12)
บุคคล > พิธีกร > รายการ Secret Of True Academy Fantasia พูดคุยกับนักล่าฝันคนล่าสุดที่ออกจากบ้าน

ภัทรวดี จินะมุสิ - AF1
กัญญา ไรวินท์ - AF2 - 5
ภัสสร พัชรสรวุฒิ - AF6 - 9
ศิระ รัตนโภคาสถิต (เปลี่ยนชื่อรายการเป็น True AF10 คลับล่าฝัน)
AF11 - AF12 เป็นรายการ True Insider Weekend ออกอากาศทุกวันอาทิตย์
บุคคล > ครูใหญ่ประจำซีซั่น

AF1 - เบญญาภา บุญพรรคนาวิก (ครูโอ๋)
AF2 - ภาณุเดช วัฒนสุชาติ (ครูดุ๊ก)
AF3 - วรรณ์ขวัญ พลจันทร์ (ครูขวัญ)
AF4 - อรวรรณ เย็นพูนสุข (ครูปุ้ม)
AF5 - อรวรรณ เย็นพูนสุข (ครูปุ้ม)
AF6 - ศรัทธา ศรัทธาทิพย์ (ครูรัก)
AF7 - อรวรรณ เย็นพูนสุข (ครูปุ้ม) , ศรัทธา ศรัทธาทิพย์ (ครูรัก)
AF8 - นรินทร ณ บางช้าง (ครูเอ๋)
AF9 - ยุทธนา ลอพันธุ์ไพบูลย์ (ครูป้าแจ๋ว)
AF10 - สุชาติ ชวางกูร (ครูต้น)
AF11 - ยุทธนา ลอพันธุ์ไพบูลย์ (ครูป้าแจ๋ว)
AF12 - รสสุคนธ์ กองเกตุ (ครูเงาะ)
การออกอากาศ > สถานีโทรทัศน์

| สถานีโทรทัศน์ | ปีการแข่งขัน | ฤดูกาล | จำนวนฤดูกาล |
| --- | --- | --- | --- |
| ไอทีวี (เทปคอนเสิร์ตทุกวันอาทิตย์ เวลา 22.00 น. - 23.30 น.) | 2548 | AF2 | 1 |
| โมเดิร์นไนน์ทีวี (คอนเสิร์ต) | 2549 - 2556 | AF3 - AF10 | 8 |
| ยูบีซี อินไซด์, ทรู อินไซด์ (คอนเสิร์ต) | 2547 - 2549, 2552 - 2556 | AF1 - AF3, AF6 - AF10 | 8 |
| ทรู มิวสิค (คอนเสิร์ต) | 2550 - 2558 | AF4 - AF10 | 7 |
| ทรูโฟร์ยู (คอนเสิร์ต) | 2557 - 2558 | AF11 - AF12 | 2 |
| ทรู เรียลิตี้ เอชดี (คอนเสิร์ต) | 2553 - 2558 | AF7 - AF12 | 6 |
| ยูบีซี, ทรูวิชั่นส์/ทรู เรียลิตี้ (24 ชั่วโมง) | 2547 - 2558 | AF1 - AF12 | 12 |

Reality: ถ่ายทอดสดทุกวันตลอด 24 ชั่วโมงทางช่อง True Reality ส่วนในปี พ.ศ. 2553 ก็ได้เพิ่มการออกอากาศในระบบ HD สำหรับผู้ที่สมัคร True Visions HD package ทางช่อง True Reality HD และ ทาง TrueLife http://tv.truelife.com เก็บถาวร 2017-01-30 ที่ เวย์แบ็กแมชชีน ในระบบ HD (เป็นช่องเดียวกับ True Reality HD) ในปี พ.ศ. 2554 ได้เปิดตัวเพิ่มช่องทางใหม่สำหรับผู้ชมที่ใช้จานดาวเทียม C-Band ในกรณีที่ไม่ได้ติดตั้งทรูวิชั่นส์ เพื่อขยายช่องทางไปสู่ผู้ชมกว่า 120 ประเทศทั่วโลก สามารถรับชมได้ที่ Thaicom 5 C-Band ความถี่ 4160/V/30000, FEC 5/6, โดยในแต่ละซีซั่นจะเริ่มรายการในช่วงเวลาต่างกัน ดังนี้
AF1: 21 มิถุนายน - 21 สิงหาคม พ.ศ. 2547 (9 สัปดาห์)
AF2: 18 กรกฎาคม - 8 ตุลาคม พ.ศ. 2548 (12 สัปดาห์)
AF3: 3 กรกฎาคม - 9 กันยายน พ.ศ. 2549 (10 สัปดาห์)
AF4: 18 มิถุนายน - 15 กันยายน พ.ศ. 2550 (13 สัปดาห์)
AF5: 12 พฤษภาคม - 2 สิงหาคม พ.ศ. 2551 (12 สัปดาห์)
AF6: 28 มิถุนายน - 19 กันยายน พ.ศ. 2552 (12 สัปดาห์)
AF7: 27 มิถุนายน - 18 กันยายน พ.ศ. 2553 (12 สัปดาห์)
AF8: 26 มิถุนายน - 17 กันยายน พ.ศ. 2554 (12 สัปดาห์)
AF9: 2 มิถุนายน - 15 กันยายน พ.ศ. 2555 (15 สัปดาห์)
AF10: 23 มิถุนายน - 14 กันยายน พ.ศ. 2556 (12 สัปดาห์)
AF11: 20 กรกฎาคม - 4 ตุลาคม พ.ศ. 2557 (11 สัปดาห์)
AF12: 28 มิถุนายน - 19 กันยายน พ.ศ. 2558 (12 สัปดาห์)
Concert: ทุกวันเสาร์ ทางช่อง โมเดิร์นไนน์ทีวี ใน AF3-AF10, ทรูโฟร์ยู ใน AF11-AF12, ยูบีซี อินไซด์/ทรู อินไซด์ ใน AF1-AF3, AF6-AF12, ทรู มิวสิค ใน AF4-AF10,  True Reality HD ใน AF7-AF12  และทาง TrueLife TV http://tv.truelife.com เก็บถาวร 2017-01-30 ที่ เวย์แบ็กแมชชีน ในระบบ HD (เป็นช่องเดียวกับ True Reality HD) โดยในแต่ละซีซั่นจะออกอากาศในช่วงเวลาต่างกัน) และ ไอทีวี ใน AF2 สำหรับฉายเทปคอนเสิร์ตวันอาทิตย์ เวลา 22.00 น. - 23.30 น.
การออกอากาศ > รายงานความเคลื่อนไหว

True Moments Daily Hilight ประมวลภาพเหตุการณ์ประจำวัน ทุกวันจันทร์ - ศุกร์ ทางช่อง True Inside (ซีซั่นที่ 1-12), ITV (ซีซั่นที่ 2), Modern 9 (ซีซั่นที่ 3-10), ทรูโฟร์ยู (ซี่ซั่นที่ 11-12)
True Moments Weekly Hilight ประมวลภาพตลอดสัปดาห์ ทุกวันอาทิตย์ ทางช่อง True inside (ซีซั่นที่ 1-8) (ในซีซั่นที่ 9 เป็นรายการการแจกโจทย์เพลงในแต่ละสัปดาห์แทน)
Secret of True Academy Fantasia (ซีซั่น 1-9) / True AF10 คลับล่าฝัน (ซีซั่น 10) สัมภาษณ์นักล่าฝันคนล่าสุดที่ต้องออกจากบ้าน ทุกวันพุธ ทางช่อง True inside
True Insider Weekend สัมภาษณ์นักล่าฝันคนล่าสุดที่ต้องออกจากบ้าน ทุกวันอาทิตย์ ทางช่อง True Inside (ซีซั่น 11-12)
True Moments ติดตามความเคลื่อนไหวของนักล่าฝันหลังจากจบซีซั่น ทางช่อง True Inside โดยมีการออกอากาศที่แตกต่างกันออกไปดังนี้
AF1 - AF8 ออกอากาศทุกวัน
AF9 ออกอากาศทุกวันศุกร์ - อาทิตย์
AF10 ออกอากาศทุกวันอาทิตย์
AF12 ออกอากาศผ่านช่องยูทูบอย่างเป็นทางการของทรู แฟนเทเชีย ในชื่อรายการ AF12 To Be Continued อัปโหลดตอนใหม่ทุกวันศุกร์
ส่วน AF11 นั้นไม่มีการผลิตรายการนี้
เพลงนักล่าฝัน

เพลง นักล่าฝัน เป็นเพลงประจำรายการทรู อะคาเดมี่ แฟนเทเชีย ที่นักล่าฝันจะต้องร้องเปิดคอนเสิร์ตและปิดคอนเสิร์ตในทุกวันเสาร์ที่มีคอนเสิร์ตประจำสัปดาห์ โดยภัคศรณ์ ลีนุตพงษ์ (ลินา) ได้แต่งเนื้อร้องไว้ ทั้งนี้ในแต่ละซีซั่นก็จะมีการเปลี่ยนแปลงทำนองเพลงให้เข้ากับ Theme หลักของซีซั่นนั้นด้วย
ของรางวัล > ของรางวัลสุดยอดนักล่าฝันแต่ละซีซั่น

สุดยอดนักล่าฝัน AF1 - รับ บ้านเดี่ยว Sarin City พระราม 2 และที่ดินพร้อมเฟอร์นิเจอร์ตกแต่ง จาก โครงการหมู่บ้านสาริน ซิตี้ มูลค่า 4,500,000 บาท และ เงินรางวัลจาก UCB มูลค่า 350,000 บาท รวม 4,850,000 บาท
สุดยอดนักล่าฝัน AF2 - รับ บ้านเดี่ยว Sarin City พระราม 2 และที่ดินพร้อมเฟอร์นิเจอร์ตกแต่ง จาก โครงการหมู่บ้านสาริน ซิตี้ มูลค่า 4,500,000 บาท และ รางวัลเงินสดจาก สินเชื่อ Capital OK มูลค่า 350,000 บาท รวม 4,850,000 บาท
สุดยอดนักล่าฝัน AF3 - รับ คอนโดมิเนียม Magnolia พร้อมเฟอร์นิเจอร์ตกแต่ง จาก โครงการบ้านแม็กโนเลีย บางนา มูลค่า 4,500,000 บาท 
 Ford มอบ รถยนต์ Ford Escape 3.0 Limited มูลค่า 1,420,000 บาท และ เงินรางวัลจาก UBC มูลค่า 350,000 บาท รวม 6,270,000 บาท
สุดยอดนักล่าฝัน AF4 - รับ The Muse Condominium พร้อมเฟอร์นิเจอร์ตกแต่ง จาก บริษัท Magnolia Quality Development Corporation จำกัด มูลค่า 5,000,000 บาท และ เงินรางวัลจาก True Visions มูลค่า 350,000 บาท รวม 5,350,000 บาท
สุดยอดนักล่าฝัน AF5 - รับ คอนโดมิเนียม Magnolia พร้อมเฟอร์นิเจอร์ตกแต่ง จาก บริษัท Magnolia Quality Development Corporation จำกัด มูลค่า 5,000,000 บาท และ เงินรางวัลจาก True Visions มูลค่า 350,000 บาท รวม 5,350,000 บาท
สุดยอดนักล่าฝัน AF6 - รับ Whizdom The Exclusive Condominium สุขุมวิท 64 พร้อมเฟอร์นิเจอร์ตกแต่ง จาก บริษัท Magnolia Quality Development Corporation จำกัด มูลค่า 6,000,000 บาท และ เงินรางวัลจาก True Visions มูลค่า 350,000 บาท รวม 6,350,000 บาท
สุดยอดนักล่าฝัน AF7 - รับ Whizdom The Exclusive Condominium สุขุมวิท 64 พร้อมเฟอร์นิเจอร์ตกแต่ง จาก บริษัท Magnolia Quality Development Corporation จำกัด มูลค่า 6,000,000 บาท และ เงินรางวัลจาก True Visions มูลค่า 350,000 บาท รวม 6,350,000 บาท
สุดยอดนักล่าฝัน AF8 - รับ Whizdom The Exclusive Condominium สุขุมวิท 64 พร้อมเฟอร์นิเจอร์ตกแต่ง จาก บริษัท Magnolia Quality Development Corporation จำกัด มูลค่า 6,000,000 บาท และ เงินรางวัลจาก True Visions มูลค่า 350,000 บาท รวม 6,350,000 บาท
สุดยอดนักล่าฝัน AF9 - รับ Whizdom The Exclusive Condominium สุขุมวิท 64 พร้อมเฟอร์นิเจอร์ตกแต่ง จาก บริษัท Magnolia Quality Development Corporation จำกัด มูลค่า 6,000,000 บาท และ เงินรางวัลจาก True Visions มูลค่า 350,000 บาท รวม 6,350,000 บาท
สุดยอดนักล่าฝัน AF10 - รับ Whizdom The Exclusive Condominium สุขุมวิท 64 พร้อมเฟอร์นิเจอร์ตกแต่ง จาก บริษัท Magnolia Quality Development Corporation จำกัด มูลค่า 6,000,000 บาท และ เงินรางวัลจาก True Visions มูลค่า 350,000 บาท รวม 6,350,000 บาท
สุดยอดนักล่าฝัน AF11 - รับ Whizdom The Exclusive Condominium สุขุมวิท 64 พร้อมเฟอร์นิเจอร์ตกแต่ง จาก บริษัท Magnolia Quality Development Corporation จำกัด มูลค่า 6,000,000 บาท และ เงินรางวัลจาก True Visions มูลค่า 350,000 บาท รวม 6,350,000 บาท
สุดยอดนักล่าฝัน AF12 - รับ Whizdom Condominium @Punnawithi Station พร้อมเฟอร์นิเจอร์ตกแต่ง จาก บริษัท Magnolia Quality Development Corporation จำกัด มูลค่า 6,000,000 บาท และ เงินรางวัลจาก True Visions มูลค่า 350,000 บาท รวม 6,350,000 บาท
แหล่งข้อมูลอื่น

AF.Truelife.com เก็บถาวร 2016-03-08 ที่ เวย์แบ็กแมชชีน
TrueAF.Truelife.com เก็บถาวร 2012-07-22 ที่ archive.today
AF Talk เก็บถาวร 2010-04-20 ที่ เวย์แบ็กแมชชีน
AF Studio เก็บถาวร 2020-08-08 ที่ เวย์แบ็กแมชชีน
| ด ค กทรู อะคาเดมี่ แฟนเทเชีย |
| --- | --- | --- |
| ฤดูกาล | 1 • 2 • 3 • 4 • 5 • 6 • 7 • 8 • 9 • 10 • 11 • 12 |  |
| พิธีกร | เศรษฐา ศิระฉายา |  |
| สุดยอดนักล่าฝัน | พชรพล จั่นเที่ยง •  ศุภณัฐ เฉลิมชัยเจริญกิจ •  เกียรติกมล ล่าทา  • ณัฐ ศักดาทร  • ณัฎฐ์ ทิวไผ่งาม  • นิภาภรณ์ ฐิติธนการ • อรรณพ ทองบริสุทธิ์ • ธนษิต จตุรภุช • ภรภัสสรณ์ ชัยอนันต์นิธิ • ภูริวัชร์ ธีระชาติ • สาธิดา ปิ่นสินชัย • อภิสร สุขวัฒนาศัย |  |
| รองชนะเลิศอันดับ 1 |  ธัญนันท์ มหาพิรุณ •  พัดชา เอนกอายุวัฒน์ •  สักกทัศน์ กุลไพศาล • วันธงชัย อินทรวัตร •  ภัทรภณ โตอุ่น • ณัฎฐ์ณัชชา นำเจริญสมบัติ • ณัฐวัตร ดีวงกิจ • จีรวัลย์ สอนสะอาด  •  วงศพัทธ์ ตั้งนิยม • เมธี ทับทิมทอง • วัฒน์ สุดกล้า • จิรโรจน์ ศรุณานิธิโรจน์ |  |
| รองชนะเลิศอันดับ 2 | ปองศักดิ์ รัตนพงษ์ • พิษณุ นิ่มสกุล • สิทธิชัย ผาบชมพู •  ธนัยนันท์ เต็มปรีชา • สหรัส นฤคุปต์ชาญชัย • ทีป์ชลิต พรหมชนะ • ธนบัตร งามกมลชัย •  นนทนันท์ อัญชุลีประดิษฐ์ • วิชเวช เอื้ออำพน • ธัญชนิต ศรีสมเพ็ชร • ภูมิสิทธิ์ วงศ์สมบูรณ์ • ภัทรพงศ์ เวศกามี |  |
| บุคคลอื่นที่มีชื่อเสียง | ซีแนม สุนทร •  อนุสรา วันทองทักษ์ • ธนกฤต พานิชวิทย์ • มิณฑิตา วัฒนกุล •  นลินธารา โฮเลอร์  •  รัชพล แย้มแสง • ภคมน บุณยะภูติ • วิวิศน์ บวรกีรติขจร •  ณัฏฐพัชร วิพัธครตระกูล• เมธัส ตรีรัตนวารีสิน  • อัษฎาพร สิริวัฒน์ธนกุล • สาวิตรี สุทธิชานนท์ • คนึงพิมพ์ ธนพิชชากรณ์ • ป่านทอทอง บุญทอง•  เบนจามิน โจเซฟ วาร์นี•  เศรษฐพงศ์ เพียงพอ•  นิศาชล สิ่วไธสง•  พรนับพัน พรเพ็ญพิพัฒน์•  กัญญ์กุลณัช ปัญญากิตตินันท์ |  |
| ส่วนเกี่ยวข้อง | ทรูวิชั่นส์ |  |
| ด ค กเดอะมาสเตอร์ |
| --- | --- | --- |
| พิธีกร |  เศรษฐา ศิระฉายา  |  |
| ทีม M1 |  พชรพล จั่นเที่ยง  เกียรติกมล ล่าทา  วันธงชัย อินทรวัตร  รัชพล แย้มแสง  วิวิศน์ บวรกีรติขจร  |  |
| ทีม M2 |  ณัฐ ศักดาทร  ธัญนันท์ มหาพิรุณ  สักกทัศน์ กุลไพศาล  ภัทรภณ โตอุ่น  สาวิตรี สุทธิชานนท์  |  |
| ทีม M3 |  พัดชา เอนกอายุวัฒน์  ศุภณัฐ เฉลิมชัยเจริญกิจ  พาสนา ทองบุญเรือง  ธนัยนันท์ เต็มปรีชา  ณัฎฐ์ ทิวไผ่งาม  |  |
| ช่องการออกอากาศ |  ทรูวิชั่นส์  |  |
| บทความที่เกี่ยวข้อง |  ทรูแฟนเทเชีย  ทรู อะคาเดมี แฟนเทเชีย  |  |
ทฤษฎีกรด–เบส

สีของสารละลายกรดที่ pH ต่าง ๆ โดยมีน้ำกะหล่ำปลีแดงคั้นเป็นอินดิเคเตอร์
ทฤษฎีกรด-เบส (อังกฤษ: Acid-Base Theory) เป็นทฤษฎีที่ว่าด้วย นิยามหรือคำจำกัดความ (definition) ของสารเคมีที่มีสมบัติเป็นกรดและเบส โดยทั่วไปแล้ว ทฤษฎีกรด-เบสที่สำคัญ ได้อิงตามคำจำกัดความของนักเคมีที่สำคัญ ได้แก่ อาร์รีเนียส (Arrhenius) เบรินสเตด-ลาวรี (Brønsted-Lowry acid) และลิวอิส (Lewis) อย่างไรก็ตาม ยังมีนิยามที่เกี่ยวข้องกับการพิจารณาสมบัติในการโพลาไลซ์ของโมเลกุล คือ กรด-เบสแบบฮาร์ด-ซอฟต์ (Hard-Soft Acids-Bases: HSAB) และกฎของฟาจาน (Fahjan's Rules) โดยการคำนวณที่เกี่ยวข้องกับปฏิกิริยากรด-เบสมักจะเกี่ยวข้องกับหลักการของสมดุลเคมี
นิยามของอาร์รีเนียส

สเวนเต อาร์รีเนียส (Svante Arrhenius) นักเคมีชาวสวีเดนได้ให้คำจำกัดความของกรดและเบสขึ้น ในปี พ.ศ. 2427 โดยเกี่ยวข้องกับความเข้มข้นของไฮโดรเจนไอออน (H+) หรือ ไฮโดรเนียมไอออน (H3O+) และไฮดรอกไซด์ไอออน (OH−) เมื่อสารนั้น ๆ ละลายน้ำ โดยระบุว่า "กรด หมายถึง สารที่ละลายน้ำแล้วแตกตัวทำให้ความเข้มข้นของไฮโดรเจนไอออนหรือไฮโดรเนียมไอออนเพิ่มขึ้น" และ "เบส หมายถึง สารที่ละลายน้ำแล้วแตกตัวทำให้ความเข้มข้นของไฮดรอกไซด์ไอออนเพิ่มขึ้น"
การแตกตัวในน้ำของกรด
HCl (aq)  → H+ (aq) + Cl− (aq)
การแตกตัวในน้ำของเบส
NaOH (aq)  → Na+ (aq) + OH− (aq)
อย่างไรก็ตาม น้ำบริสุทธิ์ จะมีสมบัติเป็นกลาง เนื่องจากการแตกตัวด้วยตัวเอง (Auto-dissociation) ของน้ำจะอยู่ในสภาวะสมดุลระหว่างความเข้มข้นของ (H3O+) และ (OH−) ซึ่งมีค่าเท่ากัน ดังนั้น การละลายน้ำของสารที่เป็นกรดตามนิยามของอาร์รีเนียสจึงไปทำให้ความเข้มข้นของไฮโดรเจนไอออนเพิ่มขึ้น อนึ่ง เนื่องจากไฮโดรเจนไอออน  (H+) เป็นไอออนที่มีอนุภาคมูลฐานเป็นโปรตอนเพียงตัวเดียว นักเคมีจึงนิยมเรียกว่า โปรตอน ทั้งนี้ หากโปรตอนละลายอยู่ในน้ำก็อาจจะเขียนแทนได้เป็น  (H3O+) ที่เกิดจากการรวมตัวของโปรตอนกับโมเลกุลของน้ำ
สมการการแตกตัวด้วยตัวเองของน้ำ:
H2O(l) + H2O(l) ⇌ H3O+(aq) + OH−(aq)
ปัญหาที่สำคัญของทฤษฎีกรด-เบสของอาร์รีเนียส คือ ไม่สามารถระบุความเป็นกรด-เบสของสารที่ไม่ละลายน้ำได้ และไม่สามารถระบุความเป็นกรดที่ไม่มีไฮโดรเจนได้ เช่น AlCl3 หรือเบสที่ไม่มีไฮดรอกไซด์ไอออน เช่น NH3 หรือ N(CH3)3 ได้ จึงมีการนิยามขึ้นใหม่โดยนักเคมีรุ่นหลัง
นิยามของอาร์รีเนียส > ปฏิกิริยาสะเทินกรดเบสของอาร์รีเนียส

ปฏิกิริยาสะเทิน (Neutralization)กรด-เบสของอาร์รีเนียสเป็นปฏิกิริยาระหว่างไฮโดรเจนไอออน  (H+) และไฮดรอกไซด์ไอออน (OH−) เกิดเป็นน้ำ ดังสมการ:
H+(aq) + OH−(aq) →  H2O (l)
นิยามของเบรินสเตด-ลาวรี

โยฮันเนส นิโคลัส เบรินสเตด (Johannes Nicolaus Brønsted) และ ทอมัส มาร์ติน ลาวรี (Thomas Martin Lowry) นักเคมีสองคนได้ให้คำจำกัดความของกรด-เบสใหม่ ในปี พ.ศ. 2466 โดยเกี่ยวข้องกับการถ่ายโอนโปรตอน (Proton Transferring) โดยเป็นทฤษฎีที่ครอบคลุมและอธิบายสมบัติของกรด-เบสได้ดีกว่าทฤษฎีของอาร์รีเนียส โดยกล่าวว่า "กรด (AH) หมายถึง สารที่ให้โปรตอน (Proton Donor) แก่เบส " และ "เบส (B) หมายถึงสารที่รับโปรตอน (Proton Acceptor) จากกรด" ดังสมการ:
AH + B ⇌ A− + BH+
พิจารณาการแตกตัวในน้ำของกรดอะซิติก (CH3COOH) ดังสมการ:
CH3COOH (aq)) + H2O (l)  ⇌ CH3COO− (aq)) + H3O+ (aq)
ในสมการทิศทางไปข้างหน้า น้ำทำหน้าที่เป็น เบสเบรินสเตด (Brønsted Base) เนื่องจากรับโปรตอน (H+) มาจากกรดอะซิติก และกรดอะซิติกทำหน้าที่เป็น กรดเบรินสเตด  (Brønsted Acid) และเมื่อพิจารณาสมการย้อนกลับ อะซิเตตไอออน (CH3COO−) ทำหน้าที่เป็นเบสเบรินสเตด เนื่องจากรับโปรตอน (H+) มาจากไฮโดรเนียมไอออน (H3O+) ที่เป็นกรดเบรินเสตด(เนื่องจากให้โปรตอนแก่อะซิเตดไอออน)
จากตัวอย่างข้างต้น ทำให้เกิด คู่กรด-เบสสังยุค (conjugate acid–base pair) ขึ้น โดย กรดอะซิติก (CH3COOH) เป็นคู่กรด (conjugate acid) ของอะซิเตตไอออน (CH3COO−) และอะซิเตตไอออน (CH3COO−) เป็นคู่เบส (conjugate base) ของกรดอะซิติก และในทำนองเดียวกัน น้ำ  (H2O ) เป็นคู่เบสของไฮโดรเนียมไอออน (H3O+)
นิยามของเบรินสเตด-ลาวรี > ตัวอย่างปฏิกิริยากรดเบสของเบรินสเตด

H3O+ + NH3 ⇌ H2O + NH4+
[Fe(H2O)6]3+ + H2O ⇌ [Fe(H2O)5OH]2+ + H3O+
H2SO4 + H2O ⇌ HSO4− + H3O+
CH3COOH + NH3 → NH4+ + CH3COO−
NH4+ + H2O ⇌ H3O+ + NH3
ดังที่กล่าวข้างต้น นิยามกรด-เบสตามทฤษฎีของเบรินสเตด ยังสามารถอธิบายปฏิกิริยากรด-เบสที่ไม่สามารถอธิบายได้ด้วยทฤษฎีของอาร์รีเนียส เช่น:
H3O+(aq) + Cl−(aq) + NH3 (g) → Cl−(aq) + NH4+(aq)
HCl(benzene) + NH3(benzene) → NH4Cl(s)
HCl(g) + NH3(g) → NH4Cl(s)
นิยามของเบรินสเตด-ลาวรี > สารแอมโฟเทอริก

สารประกอบที่ทำหน้าที่ได้ทั้งกรดเบรินสเตดและเบสเบรินสเตด เรียกว่าเป็น แอมโฟเทอริก (Amphoteric) โดยน้ำเป็นตัวอย่างของสารแอมโฟเทอริก ดังสมการ:
AH + B ⇌ A− + BH+
HNO3 + H2O ⇌ NO3− + H3O+
(น้ำทำหน้าที่เป็นเบส)
H2O + NH=C(NH2)2 ⇌  OH− + H2N=C(NH2)2+
(น้ำทำหน้าที่เป็นกรด)
นิยามของเบรินสเตด-ลาวรี > ปฏิกิริยาสะเทินกรดเบสของเบรินสเตด

ปฏิกิริยาสะเทินกรดเบสของเบรินสเตดหมายถึงปฏิกิริยาระหว่างคู่กรดและคู่เบสของโมเลกุลหนึ่ง ๆ เช่น:
H+ + OH− ⇌ H2O
NH4+ + NH2− ⇌ 2NH3
H3SO4++HSO4−⇌ H2SO4
นิยามของเบรินสเตด-ลาวรี > กระบวนการแตกตัวเป็นไอออนด้วยตัวเอง

กระบวนการแตกตัวเป็นไอออนด้วยตัวเอง (Autoionization Process) ที่พบเป็นปกติในตัวทำละลายโปรติก (protic solvent) คือ ปฏิกิริยาย้อนกลับของปฏิกิริยาสะเทินนั่นเอง
H2O ⇌ H+ + OH−
2NH3 ⇌ NH4+ + NH2−
H2SO4 ⇌ H3SO4++HSO4−
อนึ่ง ค่าคงที่สมดุลของการแตกตัวเป็นไอออนด้วยตัวเอง เรียกว่า ค่าคงที่การแตกตัวให้โปรตอนด้วยตัวเอง (Autoprotolysis Constant: KAP) หรือ ผลคูณไอออน (Ionic Product) ในกรณีของน้ำค่า KAP ใช้สัญลักษณ์เฉพาะเป็น KW ซึ่งมีค่าเท่ากับ 1.0 × 10−14 
ที่อุณหภูมิ 25℃:
KAP =  KW = [H+][OH−] = 1.0 × 10−14 
ที่อุณหภูมิ 25℃
ค่า  pKAP ของ H2SO4 เท่ากับ 2.9 ที่อุณหภูมิ 25℃ และ pKAP ของ NH3 เท่ากับ 27.7 ที่อุณหภูมิ −50℃ และโดยทั่วไปแล้ว ค่า pKAP จะมีค่าเปลี่ยนแปลงตามอุณหภูมิ
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| อุณหภูมิ (℃) | 0 | 5 | 10 | 15 | 20 | 25 | 30 | 35 | 40 | 45 | 50 |
| pKw | 14.943 | 14.734 | 14.535 | 14.346 | 14.167 | 13.997 | 13.830 | 13.680 | 13.535 | 13.396 | 13.262 |
[หมายเหตุ: ค่า pKAP = −logKAP กรณี   pKW = −log (1.0 × 10−14) = 14.0 ที่อุณหภูมิ 25℃]
นิยามของเบรินสเตด-ลาวรี > ความแรงสัมพัทธ์ของกรดเบรินสเตด

ความแรงของกรดเบรินสเตดสามารถเปรียบเทียบโดยใช้ ค่าคงที่การแตกตัวของกรด (Acid Dissociation Constant: Ka) โดยที่:
HA ⇌ A− + H+
อย่างไรก็ตาม ค่าคงที่การแตกตัวของกรดเป็นค่าคงที่ที่เป็นค่าเฉพาะ ณ อุณหภูมิหนึ่ง ๆ และมีค่าเปลี่ยนแปลงไปตามอุณหภูมิ รวมถึงขึ้นอยู่กับชนิดองตัวทำละลายด้วย ดังตารางเป็นตัวอย่างของค่า pKa ของกรดบางชนิดในตัวทำละลายชนิดต่าง ๆ ที่อุณหภูมิ 25℃
| HA ⇌ A− + H+ | อะซิโตไนไตล์ (MeCN) | ไดเมทิลซัลฟอกไซด์ (DMSO) | น้ำ |
| --- | --- | --- | --- |
| กรด พารา-โทลูอีนซัลโฟนิก | 8.5 | 0.9 | เป็นกรดแก่มาก |
| 2,4-ไดไนโตรฟีนอล | 16.66 | 5.1 | 3.9 |
| กรดเบนโซอิก | 21.51 | 11.1 | 4.2 |
| กรดอะซิติก | 23.51 | 12.6 | 4.756 |
| ฟีนอล | 29.14 | 18.0 | 9.99 |
BH+ ⇌ B + H+: 
| พีโรลิดีน | 19.56 | 10.8 | 11.4 |
| ไตรเอทิลามีน | 18.82 | 9.0 | 10.72 |
| พีริดีน | 12.53 | 3.4 | 5.2 |
| อะนิลีน | 10.62 | 3.6 | 4.6 |
อย่างไรก็ตาม ในปฏิกิริยาที่สารไม่มีโปรตอนหรือไม่มีการถ่ายโอนโปรตอน ทฤษฎีกรด-เบสของเบรินสเตด-ลาวรีไม่สามารถอธิบายได้ เช่น ปฏิกิริยาระหว่าง BF3กับ Me3N: เป็นต้น จึงมีการนิยามกรด-เบสขึ้นมาใหม่ในปีเดียวกันโดย ลิวอิส
นิยามของลิวอิส

กิลเบิร์ต นิวตัน ลิวอิส (Gilbert Newton Lewis) นักเคมีชาวอเมริกัน ได้เสนอนิยามของกรด-เบสในปี พ.ศ. 2466 โดยพิจารณาการให้และการรับคู่อิเล็กตรอน (Electron Pair) ซึ่งกล่าวว่า "กรด หมายถึง สารที่รับคู่อิเล็กตรอน (Electron Pair Acceptor)" และ "เบส หมายถึง สารที่ให้คู่อิเล็กตรอน (Electron Pair Donor)" เช่น:
Me3N: + BF3 → Me3N: + BF3
โดย Me3N: เป็น เบสลิวอิส (Lewis Base) เนื่องจากให้คู่อิเล็กตรอนแก่ BF3 และ BF3 เป็น กรดลิวอิส (Lewis Acid) เนื่องจากรับคู่อิเล็กตรอนมาจาก Me3N: ผลิตภัณฑ์จากปฏิกิริยากรด-เบสของลิวอิส เรียกว่า แอดดักต์ (Adduct) หรือ สารเชิงซ้อน (Complex)
นิยามของลิวอิส > ตัวอย่างปฏิกิริยากรด-เบสของลิวอิส

BF3 + F− →  BF4−
BF3 + OMe2 →  BF3OMe2
I2  +  I− → I3−
SiF4  +  2 F− →   SiF62−